ΑΠΟΦΑΣΗ αριθ. 4/92 ΤΗΣ ΕΠΙΤΡΟΠΗΣ ΣΥΝΕΡΓΑΣΙΑΣ ΕΟΚ-ΑΓΙΟΥ ΜΑΡΙΝΟΥ της 22ας Δεκεμβρίου 1992 σχετικά με ορισμένες μεθόδους διοικητικής συνεργασίας για την εφαρμογή της προσωρινής συμφωνίας και για διαδικασία επαναποστολής εμπορευμάτων προς τη Δημοκρατία του Αγίου Μαρίνου

(93/104/ΕΟΚ)Η ΕΠΙΤΡΟΠΗ ΣΥΝΕΡΓΑΣΙΑΣ,

Έχοντας υπόψη την προσωρινή συμφωνία μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, και ιδίως το άρθρο 7 παράγραφος 3 στοιχεία α) και γ) και το άρθρο 13 παράγραφος 8,

Εκτιμώντας:

ότι, το άρθρο 3 παράγραφος 3 στοιχείο γ) του κανονισμού (ΕΟΚ) αριθ. 2726/90 του Συμβουλίου της 17ης Σεπτεμβρίου 1990 για την κοινοτική διαμετακόμιση (1), προβλέπει ότι υπάρχει δυνατότητα κυκλοφορίας των κοινοτικών εμπορευμάτων σύμφωνα με τη διαδικασία εσωτερικής διαμετακόμισης στις περιπτώσεις που έχει προβλεφθεί σαφώς η εφαρμογή της εν λόγω διαδικασίας σε κοινοτική διάταξη 7 ότι, σύμφωνα με τις διατάξεις της συμφωνίας, πρέπει να καθοριστούν αφενός, η διαδικασία επαναστολής εμπορευμάτων προς τη Δημοκρατία του Αγίου Μαρίνου που αναφέρεται στο άρθρο 7 παράγραφος 3 της συμφωνίας και αφετέρου, οι μέθοδοι διοικητικής συνεργασίας που είναι αναγκαίες για τη σωστή λειτουργία της συμφωνίας 7 ότι, λαμβανομένης υπόψη της πείρας που έχει αποκτηθεί στην Κοινότητα όσον αφορά τις μεθόδους διοικητικής συνεργασίας και την αποστολή εμπορευμάτων στο εσωτερικό του κοινοτικού εδάφους, είναι σκόπιμο, στη συγκεκριμένη περίπτωση, να ληφθούν ως βάση οι μέθοδοι που χρησιμοποιούνται στην Κοινότητα για να εξασφαλισθεί η ελεύθερη κυκλοφορία των εμπορευμάτων στο εσωτερικό της Κοινότητας 7 ότι οι διατάξεις που θεσπίζονται κατ' αυτόν τον τρόπο, με την παρούσα απόφαση, ενδέχεται εξάλλου να επανεξετασθούν αφενός, από την Επιτροπή Συνεργασίας, αφού ληφθεί υπόψη η κατάσταση που θα έχει διαμορφωθεί την 1η Ιανουαρίου 1993 και, αφετέρου. από τα συμβαλλόμενα μέρη στο πλαίσιο ενδεχόμενης αναθέωρησης της συμφωνίας,,

ΑΠΟΦΑΣΙΖΕΙ:

ΤΙΤΛΟΣ Ι

ΓΕΝΙΚΑ

Άρθρο 1

1. Στο πλαίσιο της εφαρμογής της προσωρινής συμφωνίας που έχει συναφθεί μεταξύ της ΕΟΚ και της Δημοκρατίας του Αγίου Μαρίνου οι αρμόδιες αρχές αφενός των κρατών μελών και αφετέρου του Αγίου Μαρίνου συνεργάζονται εφαρμόζοντας τις διατάξεις της κοινοτικής διαμετακόμισης, με την επιφύλαξη ειδικών διατάξεων που προβλέπονται παρακάτω.

2. Σε περίπτωση εφαρμογής αυτής της απόφασης, οι πράξεις εγγύησης καθώς και τα πιστοποιητικά εγγύησης πρέπει να περιέχουν την ένδειξη «Δημοκρατία του Αγίου Μαρίνου».

ΤΙΤΛΟΣ ΙΙ

ΚΥΚΛΟΦΟΡΙΑ ΕΜΠΟΡΕΥΜΑΤΩΝ

- από κοινοτικά τελωνεία εξουσιοδοτημένα από τη συμφωνία προς τη Δημοκρατία του Αγίου Μαρίνου

Άρθρο 2

1. Όταν εμπορεύματα που αναφέρονται στο άρθρο 1 της συμφωνίας και προορίζονται για τη Δημοκρατία του Αγίου Μαρίνου τίθενται σε ελεύθερη κυκλοφορία σε ένα από τα τελωνεία που αναφέρονται στο παράρτημα Ι της συμφωνίας για τα εν λόγω εμπορεύματα απαιτείται ανάλογα με την περίπτωση, η έκδοση εγγράφου Τ 2 SM ή T 2L SM.

2. Σε περίπτωση που εκδίδεται έγγραφο T 2 SM, η πράξη κοινοτικής διαμετακόμισης τελειώνει στο εξουσιοδοτημένο τελωνείο της Δημοκρατίας του Αγίου Μαρίνου.

3. Σε περίπτωση που εκδίδεται έγγραφο T 2L SM, πρέπει να καταρτίζεται σε τρία αντίτυπα, με σκοπό ιδίως να δικαιολογηθεί η άφιξη στη Δημοκρατία του Αγίου Μαρίνου των εμπορευμάτων που αναφέρονται στο έγγραφο.

4. Κατ' εφαρμογή των διατάξεων της παραπάνω παραγράφου 3, το πρωτότυπο και ένα αντίγραφο του εγγράφου T 2L SM επιστρέφονται στον ενδιαφερόμενο ενώ το δεύτερο αντίγραφο παραμένει στο τελωνείο αναχώρησης.

Το τελωνείο που εκδίδει έγγραφο T 2L SM σε τρία αντίτυπα θέτει σε καθένα από αυτά τα αντίτυπα μία από τις ακόλουθες ενδείξεις:

- Rilaxiro in tre esemplari,

- Εκδόθηκε εις τριπλούν.

Ο ενδιαφερόμενος υποβάλλει στις αρμόδιες αρχές του Αγίου Μαρίνου το πρωτότυπο και το αντίγραφο που του έχουν επιστραφεί, δεόντως θεωρημένα.

5. Οι αρμόδιες αρχές του Αγίου Μαρίνου αφού το θεωρήσουν, φροντίζουν για την επιστροφή στο τελωνείο αναχώρησης, ανάλογα, με την περίπτωση:

- του αντιτύπου αριθ. 5 του εγγράφου T 2 SM,

- του αντιγράφου του εγγράφου T 2L SM.

- από την Κοινότητα προς τη Δημοκρατία του Αγίου Μαρίνου

Άρθρο 3

Για να δικαιολογηθεί η ελεύθερη κυκλοφορία των εμπορευμάτων στην Κοινότητα που αποστέλλονται με προορισμό τη Δημοκρατία του Αγίου Μαρίνου πρέπει να προσκομισθεί στις αρμόδιες αρχές του Αγίου Μαρίνου:

- το έγγραφο T 2, T 2ES ή T 2PT, δεόντως θεωρημένο από τις τελωνειακές αρχές του τελωνείου αναχώρησης,

ή - το πρωτότυπο του T 2L, T 2L ES ή T 2L PT,

ή - έγγραφο ισοδύναμης αξίας.

ΤΙΤΛΟΣ ΙΙΙ

ΚΥΚΛΟΦΟΡΙΑ ΕΜΠΟΡΕΥΜΑΤΩΝ ΑΠΟ ΤΟΝ ΑΓΙΟ ΜΑΡΙΝΟ ΠΡΟΣ ΤΗΝ ΚΟΙΝΟΤΗΤΑ

Άρθρο 4

1. Σε περίπτωση που πορσκομίζονται εμπορεύματα στις αρμόδιες αρχές του Αγίου Μαρίνου με σκοπό την αποστολή τους προς την Κοινότητα, οι αρχές αυτές εκδίδουν έγγραφο Τ 2, T 2L ή έγγραφο ισοδύναμης αξίας το οποίο θα υποβάλλεται στο τελωνείο εισόδου στην Κοινότητα, με σκοπό να δικαιολογηθεί η ελεύθερη κυκλοφορία στην Δημοκρατία του Αγίου Μαρίνου.

2. Σε περίπτωση που εμπορεύματα τα οποία προηγουμένως έχουν εισαχθεί στη Δημοκρατία του Αγίου Μαρίνου με την κάλυψη εγγράφου T 2 ES ή T 2 PT, T 2L ES ή T 2L ES PT ή εγγράφου ισοδύμαμης αξίας, προσκομίζονται στις αρμόδιες αρχές του Αγίου Μαρίνου με σκοπό να αποσταλούν στην Κοινότητα, οι αρχές του Αγίου Μαρίνου πρέπει να εκδώσουν έγγραφο T 2 ES, T 2 PT ή έγγραφο ισοδύναμης αξίας το οποίο θα αναφέρεται στο έγγραφο που συνόδευε τα εμπορεύματα κατά την άφιξή τους στη Δημοκρατία του Αγίου Μαρίνου. Αυτό το έγγραφο T 2ES, T 2PT, T 2L ES ή T 2L PT, ή το έγγραφο ισοδύναμης αξίας θα πρέπει να προσκομισθεί στο τελωνείο εισόδου στην Κοινότητα.

ΤΙΤΛΟΣ IV

ΓΕΝΙΚΕΣ ΔΙΑΤΑΞΕΙΣ

Άρθρο 5

Η παρούσα απόφαση αρχίζει να ισχύει την 1η Ιανουαρίου 1993 και εφαρμόζεται από την 1η Απριλίου 1993. Θεσπίζονται μεταβατικές διατάξεις για την περίοδο από την 1η Ιανουαρίου 1993 ως τις 31 Μαρτίου 1993 σύμφωνα με τα συμπεράσματα της παρούσας συνεδρίασης της επιτροπής συνεργασίας ΕΟΚ/Αγίου Μαρίνου.

Βρυξέλλες, 22 Δεκεμβρίου 1992.

Για την επιτροπή συνεργασίας Ο Πρόεδρος Pietro GIACOMINI

Απόσπασμα των πρακτικών των συμπερασμάτων της πρώτης επιτροπής συνεργασίας ΕΟΚ-Αγίου Μαρίνου

Όσον αφορά την απόφαση αριθ. 4, τα δύο μέρη συμφώνησαν να αναβάλουν την εφαρμογή για την 1η Απριλίου 1993, ώστε να παράσχουν στη Δημοκρατία του Αγίου Μαρίνου τον απαραίτητο χρόνο για την καθιέρωση των διαδικασιών και την έκδοση των εγγράφων που απορρέουν από την εν λόγω απόφαση.

Εν αναμονή της εφαρμογής αυτής της απόφασης, δηλαδή έως τις 31 Μαρτίου 1993, και για να εξασφαλιστεί σωστή και απλή εφαρμογή των κοινοτικών διατάξεων σχετικά με την κυκλοφορία των εμπορευμάτων μεταξύ της Κοινότητας και της Δημοκρατίας του Αγίου Μαρίνου, η επιτροπή συνεργασίας αποφασίζει ότι οι απαραίτητες διατυπώσεις για τη διαπίστωση των συναλλαγών μεταξύ της Κοινότητας και της Δημοκρατίας του Αγίου Μαρίνου πληρούνται μέσω ενός από τα κοινοτικά τελωνεία που απαριθμούνται στο παράρτημα της ενδιάμεσης συμφωνίας, με την επιφύλαξη των υποχρεώσεων που έχουν αναληφθεί από τη Δημοκρατία του Αγίου Μαρίνου και την Ιταλία δυνάμει της ανταλλαγής επιστολών της 21ης Δεκεμβρίου 1972. Έχει συμφωνηθεί ότι, κατά την μεταβατική αυτή περίοδο, για τη διαμετακόμιση από τα προαναφερθέντα τελωνεία στον Άγιο Μαρίνο, καθώς και από τον Άγιο Μαρίνο σε αυτά τα τελωνεία, τα εμπορεύματα που προέρχονται ή προορίζονται για ένα κράτος μέλος εκτός από την Ιταλία θα κυκλοφορούν μετά από σύσταση εγγύησης ισοδύναμης με αυτήν που προβλέπεται για την εφαρμογή της εσωτερικής κοινοτικής διαμετακόμισης.